
Šta znači ibadet (obožavanje)?


* 
* 
* 
* 
* 
* 
* 

 
Šta znači ibadet (obožavanje)?

To je zajedničko ime za sve što Allah voli od riječi i djela, unutrašnjih i vanjskih, poput: ljubavi  

prema Allahu i Njegovom Poslaniku, sallallahu alejhi ve sellem, straha od Allaha, oslonca na Allaha, traženja od Uzvišenog Allaha, namaza, zekata, posta, činjenja dobročinstva roditeljima, spominjanja Uzvišenog Allaha, borbe protiv nevjernika i munafika i drugih vidova ibadeta.


Vrste ibadeta su brojne, obuhvataju sve vidove pokornosti Allahu poput: čitanja časnog Kur’ana,činjenje dobra siromasima i onima koji su u potrebi, sadaka, čuvanje emaneta i povjerenih stvari, lijepa riječ i tome slično.


Ibadet obuhvata sve postupke vjernika ako njima namjerava približavanje Uzvišenom Allahu, pa čak i kada neko od nas jede, pije ili spava, s namjerom da se ojača kako bi mogao raditi dobra djela koja Allah voli, ima za to nagradu. Dakle, ovi običaji, uz ispravnu namjeru, postaju ibadeti za koje se dobiva nagrada, što znači da ibadeti nisu samo poznata obilježja i obredi poput namaza, posta i sličnog.


Ibadet je ono zbog čega je Allah stvorio stvorenja, rekao je Uzvišeni Allah:  

“Džinne i ljude sam stvorio samo zato da Me obožavaju, Ja ne tražim od njih opskrbu niti želim  

da Me hrane, opskrbu daje jedino Allah, Moćni i Jaki!” (Ez-Zarijat, 56)


U ovim ajetima Uzvišeni Allah obavještava da je smisao stvaranja džinna i ljudi njihovo obavljanje ibadeta i obožavanje Uzvišenog Allaha. Allah je neovisan od njihovog ibadeta, naprotiv, oni su u potrebi za obožavanjem Allaha jer su ovisni o Allahu i stalno su u potrebi za Njim. Doista, potreba čovjeka za Uzvišenim Allahom i time da Ga obožava i nikog Mu ravnim ne čini je veća od njegove potrebe i nužde za vodom i hranom. Doista, kada srce osjeti slast obožavanja Uzvišenog Allaha i iskrenosti prema Njemu, shvatit će da nikad prije nije imalo ništa slađe od toga niti ljepše, i niko neće osjetiti rahatluk od dunjalučkih bolova i problema osim uz obožavanje Uzvišenog Allaha. 


\_\_\_\_\_\_\_\_\_\_\_


Preuzeto iz knjige: ***[Tevhid](https://pitajucene.com/search/tevhid/questions/ "Pretraži pitanja o tevhidu")*** za omladinu i početnike  

Autor: Dr. ***[Muhammed b.Abdulaziz Alu Abdullatif](https://pitajucene.com/search/Muhammed+b.Abdulaziz+Alu+Abdullatif/answers/ "Pretražite odgovore od šejh Muhammed b.Abdulaziz Alu Abdullatif")***  

Preuzmite pdf knjigu ovdje:  

<https://pitajucene.com/wp-content/uploads/2019/07/Tevhid-Za-Omladinu-I-Pocetnike-dr.-Muhammed-b.-Abdulaziz.pdf>


